Na osnovu Statuta Rafting Asocijacije Srbije, Izvršni Odbor RAS na sastanku održanom 23.02.2019 predlaže

**DISCIPLINSKI PRAVILNIK**

**I OPŠTE ODREDBE**

**Član 1.**

Disciplinski pravilnik Rafting Asocijacije Srbije (u daljem tekstu RAS) propisuje mere i postupke za kažnjavanje svih aktera raftinga koji prekrše Statut i druge opšte akte organizacija raftinga i time nanesu štetu ugledu raftinga u ma kom vidu.

**Član 2.**

Nepoznavanje Statuta, pravila i pravilnika, kao i ostalih propisa RAS i njegovih članova, ne oslobađa od odgovornosti.

**Član 3.**

Ko drugoga podstakne na prekršaj ili mu pomogne kazniće se kao da je izvršio prekršaj.

**Član 4.**

Ako je izvršeno više prekršaja utvrdiće se visina kazne za svaki ponaosob, pa će se izreći jedinstvena kazna koja ne može preći dvostruku visinu najteže utvrđene kazne.

**Član 5.**

Član RAS, članovi njegovog rukovodstva, organa i tela koji je bio kažnjen a učini novi prekršaj, kazniće se strožije.

**Član 6.**

Odredbe ovog Pravilnika primenjuju se na:

1. rukovodstva organizacija raftinga (klubova i RAS) i njihovih organa.

2. takmicare

3. trenere

**Član 7.**

Pri odmeravanju kazne moraju se uzeti u obzir olakšavajuće i otežavajuće okolnosti.

Kao olakšavajuće okolnosti smatraju se:

1. priznanje i osećanje krivice.

2. ranije nekažnjavanje.

3. uzbuđenje nastalo usled neskrivenog izazivanja.

4. sve ostale okolnosti koje su karakteristika dobre naravi i sportske pobude počinioca.

Kao otežavajuće okolnosti smatraju se:

1. ranije kažnjavanje.

2. ako je prekršaj izveden organizovano od većeg broja počinioca.

3. ako je prekršaj izveden iz koristoljublja ili drugih egoističkih pobuda.

4. ako je prekršaj izveden na reprezentativnom takmičenju u zemlji ili inostranstvu.

5. sve ostale okolnosti koje karakterišu rđavu narav i zle namere počinioca.

**Član 8.**

Niko ne može biti kažnjen pre nego što bude saslušan. Ako počinilac prekršaja odbije da pristupi saslušanju ili ne dostavi: izjavu u roku od 3 (tri) dana od prijema poziva da prisustvuje saslušanju, smatraće se kao da je saslušan, te će se postupak rešiti na bazi raspoloživog materijala.

**Član 9.**

Ako počinilac prekršaja, koji je kažnjen vremenskom kaznom do jedne godine ne učini u roku od dve godine, po izdržanoj poslednjoj kazni, novi prekršaj smatraće se kao da nije kažnjavan. Ako počinilac prekršaja koji je kažnjen ukorom ili opomenom u roku od jedne godine ne učini novi prekršaj, smatraće se kao da nije kažnjavan.

**Član 10.**

Disciplinski prekršaji su:

1. pokušaj fizičkog napada na takmičare,sudije,funkcionere i gledaoce.

2. nesportsko ponašanje na takmičenjima,sastancima,putovanjima i dr.

3.psovanje,nepristojni gestovi prigovori i prkošenje odlukama sudija ili rukovodstva takmičenja .

 4.izazivanje takmičara svoje ili druge ekipe, funkcionera ili gledalaca rečima,pokretima i sli.

5. slaba organizacija takmičenja bez obzira na to da li su zbog toga prouzrokovani vanredni događaji na takmicenju ili ne.

6.Isticanje ne primerenih obelezja na sportsku opremu i rekvizite.

7. nagovaranje takmičara da pređe u drugi klub uz obećanje ili davanje novčane nagrade ili druge koristi.

8. materijalne koristi ukoliko je to u suprotnosti sa Registracionim pravilnikom Saveza.

9. traženje materijalne ili novčane nadoknade, nuđenje ili primanje mita i sli.

10. neopravdano nenastupanje ili napuštanje, pojedinačno ili ekipno, međunarodnih i domaćih takmičenja.

11. nastupanje takmičara na javnim takmičenjima, pre nego sto je stekao pravo nastupa.

12. nastupanje na takmičenjima za drugi klub bez odobrenja matičnog kluba.

13. neopravdano izostajanje sa priprema reprezentacije ili učešća u reprezentaciji.

14.nastupanje na takmičenjima ili vršenje funkcije za vreme suspenzije ili kazne.

15. davanje lažnih ili nepotpunih podataka o identitetu ili pravu nastupa prilikom podnošenja prijave za registraciju ili nastup, kao i pogrešno ili nestručno tumačenje pravila raftinga.

 16. neudovoljavanje propisanim obavezama i zahtevima viših rukovodstava raftinga za dostavljanje izveštaja,informacija ili drugih podataka u određenim traženim rokovima.

17. neobjektivno, netačno i zlurado iznošenje podataka iz oblasti raftinga u sredstvima javnog informisanja, čime se nanosi šteta i krnji ugled ovog sporta.

18. neredi na takmičenjima prouzrokovani ponašanjem takmičara, funkcionera i gledalaca.

19. nedolaženje na vreme ili neopravdano izostajanje za vršenje delegirane dužnosti, nepažljivo i nesavesno vršenje dužnosti.

 20. nedostavljanje zapisnika sa takmičenja od strane organizatora.

21. sva ostala dela koja nisu nabrojana, a krnje ugled pojedinca ili organizacije i štete pravilnom razvitku raftinga kao celine.

**Član 11.**

Kazne za disciplinske prekršaje su:

\*\*\*1. Za takmičare.

1. opomena.

2. ukor

3. zabrana nastupa na određenom broju prvenstvenih, kup ili međunarodnih takmičenja.

 4. zabrana nastupa za određeno vreme na svim ili samo pojedinim takmičenjima.

 5. isključenje iz kluba-osnovne organizacije.

 6. doživotna diskvalifikacija.

 \*\*\*2. Za rukovodstva organizacija raftinga,funkcionere, stručna i tehnička lica i ostale članove.

1. opomena

2. ukor

3. zabrana vršenja funkcije na određeno vreme.

 4. isključenje iz osnovne organizacije.

 5. doživotna diskvalifikacija.

 \*\*\*3. Za osnovne organizacije.

 1. opomena

2. ukor

3. novčana kazna.

4. oduzimanje nepravilno stečenih bodova u takmičenju.

 5. zabrana nastupa kluba u odgovarajućem stepenu takmičenja na određeno vreme.

6. zabrana nastupa na određenom broju prvenstvenih takmičenja.

7. zabrana nastupa na međunarodnim takmičenjima na određeno vreme.

**Član 12.**

\*\*\*Kazne zabrane su:

1. zabrana nastupa na domaćim ili međunarodnim takmičenjima, za takmičare, od 2 do 4 nastupa.

2. zabrana nastupanja takmičara za vreme od 3 do 12 meseci.

3. zabrana vršenja funkcija u vremenu od 3 meseca do 2 godine.

4. zabrana nastupa kluba na domaćim takmičenjima, od 2 do 6 nastupa.

5. zabrana nastupa na međunarodnim takmičenjima klubu do 12 meseci.

**Član 13.**

Kazna isključenja, odnosno doživotne diskvalifikacije izriče se zbog teških prekršaja u organizacijama raftinga, kao i u slučaju kada je određeno lice kažnjeno od strane redovnog suda zbog krivičnog dela.

**Član 14.**

Sve kazne predviđene ovim Pravilnikom deluju jedinstveno. Jedinstvenost kazne se ogleda u tome što rukovodilac kažnjen zabranom vršenja dužnosti, ako je istovremeno i takmičar, ne može javno nastupati, odnosno ako je neko kažnjen kao takmičar zabranom nastupa., a istovremeno je i rukovodilac, ne može za vreme kazne obavljati dužnost rukovodioca.

**Član 15.**

Pravosnažne odluke o kaznama upisuju se u imenik kažnjenih koji vodi disciplinski sudija.

**II POSTUPAK**

**Član 16.**

Postupak vodi i kazne izriče disciplinski sudija RAS.

**Član 17.**

Disciplinski sudija RAS nadležan je da sudi u prvom stepenu po svim prekršajima koji učine članovi RAS , njihovi organi, funkcioneri i rukovodstva. Protiv odluka disciplinskog sudije donetih u prvom stepenu, može se podneti žalba Izvršnom odboru RAS, kao drugostepenom organu RAS.

**Član 18.**

Odluke drugostepenog organa su konačne.

**Član 19.**

Postupak ne može biti pokrenut, protiv prekršioca, ako je prijava podneta 30 (trideset) dana posle izvršenja prekršaja. Izuzetak su prekršaji u vezi sa međunarodnim takmičenjima i finansijsko-materijalnim poslovanjem. Postupak zbog učinjenog prekršaja mora biti u redovnoj proceduri završen u roku od 6 (šest) meseci, računajući od dana početka prvostepenog postupka.

**\*\*\*A) Pokretanje postupka.**

**Član 20.**

Prijavu protiv izvršioca disciplinskog prekršaja može podneti disciplinskom sudiji svako rukovodstvo, funkcioner ili član organizacije raftinga koji uoči prekršaj. Prijava mora biti podneta u roku od 30 dana od dana izvršenja prekršaja.

**Član 21.**

Po prijemu prijave disciplinski sudija odlučuje o pokretanju postupka. Pošto pokrene disciplinski postupak, sudija poziva prekršioca i svedoke na saslušanje čime počinje prikupljanje dokaznog materijala. Disciplinski postupak mora biti pokrenut u roku od 30 dana od dana prijema prijave.

**Član 22.**

Ako izvršilac prekršaja ne živi ili se ne nalazi u mestu sedišta disciplinskog sudije, tada se njegovo saslušanje može obaviti preko rukovodstva raftinga u mestu gde se prekršilac nalazi, ili preko organizacije raftinga kojoj pripada. Saslušanje se može obaviti i pomoću jednog sportskog radnika u mestu gde se prekršilac nalazi. Svi zamoljeni za saslušanje dužni su da se odazovu pozivu u roku od 8 (osam) dana od dana kada su primili poziv. Smatra se da je poziv prekršiocu za saslušanje valjano uručen ako je uručen uz dokaz njegovom matičnom klubu. Ukoliko izvršilac prekršaja ne da svoju izjavu, disciplinski sudija će postupiti u smislu čl.8 stav 2. ovog Pravilnika.

**Član 23.**

Prilikom vođenja disciplinskog postupka protiv rukovodstva organa RAS, ili osnovne organizacije, moraju se saslušati i Predsednik, Generalni sekretar i Direktor te organizacije.

**Član 24.**

Ako u toku disciplinskog postupka nastanu troškovi, disciplinski sudija će prilikom donošenja odluke resiti ko je dužan da nastale troškove snosi.

 **\*\*\*B) Suspenzija**

 **Član 25.**

Suspenzija može biti:

a) automatska

b) na osnovu odluke disciplinskog sudije.

Suspenziju može izreći rukovodstvo RAS, protiv pojedinca ili osnovne organizacije, zbog prekršaja iz člana 11 ovog Pravilnika, ili zbog neispunjavanja određenih obaveza. Odmah po donošenju odluke o suspenziji, rukovodstvo RAS će podneti disciplinskom sudiji prijavu protiv suspendovanog pojedinca ili organizacije.

**Član 26.**

Automatska suspenzija nastupa u slučaju kada je učesnik (takmičar, trener i dr. lice) zbog prekršaja isključen na samom takmičenju. Rukovodstvo takmičenja je ovlašćeno da suspenduje učesnika koji je na takmičenju učinio teži prekršaj i onda ako to ovim ili drugim pravilnicima nije predviđeno. Glavni sudija takmičenja je dužan da u slučaju izricanja suspenzije, iz ovog člana, izvrši saslušanje prekršioca i dostavi njegovu izjavu zajedno sa izveštajem, disciplinskom sudiji. Smatra se daje izjavom prekršioca, datom u smislu prethodnog stava, izvršeno saslušanje propisano čl.22. ovog Pravilnika . Organ koji je doneo odluku o suspenziji mora u roku podneti i prijavu disciplinskom sudiji.

**Član 27.**

Automatska suspenzija traje najviše mesec dana. Disciplinski sudija može doneti odluku o skidanju automatske suspenzije ako nađe da joj nema mesta s obzirom na izvršeni prekršaj. Automatska suspenzija se uračunava u kaznu.

**Član 28.**

Disciplinski sudija mora izreći suspenziju protiv svakoga člana organizacije raftinga protiv kojega je kod redovnog suda poveden krivični postupak uz lišavanje slobode ili je pravosnažnom presudom osuđen na kaznu zatvora zbog krivičnog dela. Ova suspenzija traje do donošenja presude od strane disciplinskog sudije.

**Član 29.**

Osoba koja je pod suspenzijom ne može da vrši nikakvu funkciju u rafting sportu, a ako je takmičar ne može da nastupa na takmičenjima niti da prelazi iz kluba u klub.

**\*\*\*C) Raspravljanje i odluka**

**Član 30.**

Disciplinski sudija vodi postupak o disciplinskom prekršaju na sednici kojoj prisustvuju dva člana Veća, i zapisničar.Koje bira sudija Zapisnik sa sednice potpisuje disciplinski sudija, članovi veća i zapisničar.

**Član 31.**

Pismene odluke disciplinskog sudije sadrže: zaglavlje, dispozitiv i obrazloženje. U zaglavlju se unosi puno ime RAS, ime disciplinskog sudije, naziv predmeta po kom se donosi odluka i datum zasedanja sednice. U dispozitivu se naznačava da li se okrivljeni oglašava krivim ili se oslobađa, prekršaj zbog koga je okrivljen,ko je izrekao kaznu i propis na kojemu se ona zasniva. U obrazloženju se ukratko iznose činjenice i ocena sudije o izvršenom prekršaju. Odluka mora da sadrži i pouku o pravnom leku. Odluku potpisuje disciplinski sudija i zapisničar.

**Član 32.**

Odluka o kazni se dostavlja svim zainteresovanim stranama i unosi se u registar kazni. Dostava odluke o kazni je izvršena ako je dostavljena preporučenom poštom matičnom klubu, clana protiv koga je vođen postupak.

**Član 33.**

Kazna po odluci o kažnjavanju teče od dana izricanja. Ako je kažnjeni bio pod suspenzijom, kazna teče od dana saopštenja suspenzije, odnosno od dana kada je nastupila automatska suspenzija .

**\*\*\*D) Žalbeni postupak**

**Član 34.**

Protiv svake odluke disciplinskog sudije donete u prvom stepenu ima mesta žalbi organu koji je imenovao disciplinskog sudiju (Izvršni odbor RAS) u roku od 8 (osam) dana od dana uručenja odluke. Žalba se podnosi u dva primerka disciplinskom sudiji, prvog stepena, koji je dužan da dostavi ceo predmet u roku od 8 (osam) dana po prijemu žalbe Izvršnom odboru RAS. Žalba podneta posle predviđenog roka će biti odbačena kao neblagovremena. Ako je žalba nepotpuna, nejasna ili podneta u nedovoljnom broju primeraka neće se uzimati u razmatranje.

**Član 35.**

Žalbu na odluku disciplinskog sudije mogu podneti:

1. kažnjeni

2. podnosilac prijave.

3. organizacija čiji je član kažnjen .

4. organizacija koja je odlukom zainteresovana.

**Član 36.**

Žalba na odluku o kazni ne zadržava sprovođenje izrečene kazne.

**Član 37.**

Disciplinski organ može u drugom stepenu povodom podnesene žalbe:

1. neposredno ili preko drugog organa da izvrši dopunu postupka.

2. odluku potvrdi, preinači ili ukine.

Pismeni otpravak drugostepene odluke treba da bude dostavljen žaliocu u roku od 8 (osam) dana računajući od dana donošenja odluke.

**Član 38.**

Postupak koji je započet mora biti okončan u roku od 6 (šest) meseci, računajući od dana podnošenja prijave do donošenja drugostepene odluke.

**III PONAVLJANJE POSTUPKA**

**Član 39.**

Ponavljanju postupka ima mesta:

1. ako se dokaže daje pravosnažna odluka zasnovana na lažnoj prijavi i dokazima.

2. ako postoje nove činjenice i dokazi koji bi bitno uticali na odluku a za koje prekršilac ranije nije znao.

**Član 40.**

Predlog za ponavljanje postupka mogu podneti lica i organizacije iz cl. 35. ovog Pravilnika kao i disciplinski sudija koji je doneo odluku. Predlog za ponavljanje postupka može se podneti u roku od 6 meseci od saopštenja pravosnažne odluke. Predlog za ponavljanje postupka ne zadržava izvršenje odluke o kazni.

**Član 41.**

Predlog za ponavljanje postupka podnosi se disciplinskom sudiji koji je odluku doneo u prvom stepenu.

**Član 42.**

Protiv odluke disciplinskog sudije, donete u prvom stepenu o predlozima o ponavljanju postupka, može se izjaviti žalba u roku od 8 dana Izvšnom odboru RAS.

**IV VANREDNO UBLAŽAVANJE KAZNE**

**Član 43.**

Izuzetno, kada postoje nesumnjivi dokazi daje izrečena odluka o kazni imala puno vaspitno dejstvo u smislu popravke kažnjenog, Izvršni odbor RAS može doneti odluku o ublažavanju ili oslobadjanju daljeg izdržavanja kazne.

**V ZAHTEV ZA ZAŠTITU DISCIPLINSKOG PRAVILNIKA**

**Član 44**.

Protiv pravosnažne odluke, kojom je grubo povređen ovaj Pravilnik, može se podići zahtev za zaštitu ovog Pravilnika: Zahtev za zaštitu zakonitosti podnosi se Predsedniku Izvršnog odbora RAS. Zahtev za zaštitu zakonitosti Disciplinskog pravilnika RAS, može se podneti u roku od 15 dana od dana saopštenja pravosnažne odluke. Predlog se podnosi pismeno preko organa koji je doneo pravosnažnu odluku. Ovaj organ je dužan da dostavi predlog sa celokupnom dokumentacijom i svojim mišljenjem o navodima predloga u roku od 8 dana.

**Član 45.**

Zahtev za zaštitu zakonitosti rešava Izvršni odbor RAS. Ako je pravosnažnu odluku doneo Izvršni odbor RAS, predmet rešava Izvršni odbor u proširenom sastavu sa tri člana koje imenuje Predsednik RAS iz redova članova organa RAS.

**Član 46.**

Ako bi pravosnažna odluka bila ukinuta i predmet vraćen na razmatranje disciplinskom sudiji, ovaj je dužan da izvrši sve radnje i da raspravlja sva pitanja na koja mu je ukazano i da se pridržava stanovišta koje je povodom toga izraženo. U slučaju da disciplinski sudija ne postupi po primedbama i stanovištu, onda je organ nadležan za zaštitu Pravilnika ovlašćen da sam resi predmet i da donese konačnu odluku